OpenLLM-France/wikimedia huggingface dataset:
# Sinquisita-(Nd)

La sinquisita-(Nd) és un mineral de la classe dels carbonats, que pertany al grup de la sinquisita. Va rebre el seu nom per Gustav Flink del grec σύγχΰσις synchys, confusió, en al·lusió al fet que en un principi va ser confosa amb la parisita. El sufix "-(Nd)" va ser afegit per l'Associació Mineralògica Internacional a causa del predomini de neodimi en la composició.

## Característiques

La sinquisita-(Nd) és un carbonat de fórmula química CaNd(CO₃)₂F. És l'anàleg amb neodimi de la sinquisita-(Y) i la sinquisita-(Ce). Cristal·litza en el sistema ortoròmbic. Es troba en forma de cristalls aplanats, de menys d'un mil·límetre, en agregats radials o aplanats. La seva duresa a l'escala de Mohs és 4,5.
Segons la classificació de Nickel-Strunz, la sinquisita-(Nd) pertany a «05.BD: Carbonats amb anions addicionals, sense H₂O, amb elements de terres rares (REE)» juntament amb els següents minerals: cordilita-(Ce), lukechangita-(Ce), zhonghuacerita-(Ce), kukharenkoïta-(Ce), kukharenkoïta-(La), cebaïta-(Ce), cebaïta-(Nd), arisita-(Ce), arisita-(La), bastnäsita-(Ce), bastnäsita-(La), bastnäsita-(Y), hidroxilbastnäsita-(Ce), hidroxilbastnäsita-(Nd), hidroxilbastnäsita-(La), parisita-(Ce), parisita-(Nd), röntgenita-(Ce), sinquisita-(Ce), sinquisita-(Y), thorbastnäsita, bastnäsita-(Nd), horvathita-(Y), qaqarssukita-(Ce) i huanghoïta-(Ce).

## Formació i jaciments

És un mineral autigènic en ciment en pedra arenisca. També es troba farcint cavitats a la base dels dipòsits de bauxita en contacte amb la pedra calcària. Sol trobar-se associada a altres minerals com: florencita-(La), esfalerita, siderita, pirita, caolinita i quars. Va ser descoberta al mont Grebnik, a Klinë (Peć, Kosovo).

## Referències

* ↑ «Synchysite-(Nd)» (en anglès). Mindat. [Consulta: 22 maig 2016].
* ↑ «Synchysite-(Nd)» (en anglès). Handbook of Mineralogy. [Consulta: 22 maig 2016].
# Sidhpur

Sidhpur és una ciutat i municipalitat del districte de Patan, al Gujarat, Índia, a la vora del riu Sarasvati. És capçalera de la taluka de Sidhpur. Al cens del 2001 la població era de 53.581 habitants. Se l'anomena Sri-sthal (Plaça pietosa) i als Rig Veda se l'anomena com Dashu i segons la llegenda el savi Vyashya va donar els seus ossos a la deïtat Indra a Sidhpur. Sidhpur es considera també situada a la unió dels rius Ganges i Saraswati. Al Mahabharata, s'esmenta que els pandaves van visitar la ciutat durant el seu exili.
Al segle IV i V s'hi van establir els gurjara iranians. Al segle x, sota el governants solanki, la ciutat va arribar al seu zenit i Sidhraj Jaisingh va construir allí la seva capital (Sidhpur literalment vol dir Ciutat de Sidhraj); va construir un temple dedicat a Siva, palaus i una torre que es diu que tenia 80 metres; va portar bramans de Mathura i els va establir a la ciutat. Al segle xii Muhammad de Ghur va destruir la ciutat en el seu camí cap a Anhilvara. Sota el sultanat de Delhi va estar governada per un sobirà vassall que residia a Palanpur. Sota els sultans musulmans de Gujarat era un lloc de pelegrinatge i molt venerat pels hindús, però el 1414 el sultà Ahmad I Shihab al-Din ibn Tatar Khan (1410-1442) la va destruir. Al segle xvi va passar als mogols.

## Referències

* M. Habib i K. A. Nizami, A comprenhensive history of India, capítol V, The Delhi Sultanate (AD 1206-1526), Delhi, 1970
# Henri Albers

Henri Albers (Amsterdam, 1 de febrer de 1866 - París, 12 de setembre de 1926) fou un cantant d'òpera nascut als Països Baixos que més tard es va convertir en ciutadà francès. Va cantar importants papers de baríton en una carrera internacional de 37 anys i va ser un destacat cantant al Théâtre de la Monnaie de Brussel·les i l'Opéra-Comique de París, que va ser la seva base des del 1900 fins a la seva mort. També va cantar en 36 actuacions amb la companyia del Metropolitan Opera de 1898 a 1899. Va realitzar nombroses gravacions per a Pathé Records i es va especialitzar en els papers de baríton més pesat i baix del repertori.
La Temporada 1915-1916 va cantar al Gran Teatre del Liceu de Barcelona.

## Referències

* ↑ Humbley, John (2003). Liner notes: Les Frères Danilo Arxivat 2013-07-30 a Wayback Machine., Pathé Opera Series vol. 5. Marston Records. Retrieved 26 December 2013
# Herba berruguera

«Herba berruguera» té aquests significats:
* Herba berruguera o celidònia (Chelidonium majus), planta de la família papaveraceae
* Herba berruguera o cua d'escorpí (Heliotropium europaeum), planta de la família de les boraginàcies
# Harrington (Maine)

Harrington és una població dels Estats Units a l'estat de Maine (EUA). Segons el cens del 2000 tenia 882 habitants.

## Demografia

Segons el cens del 2000, Harrington tenia 882 habitants, 364 habitatges, i 256 famílies. La densitat de població era de 16,1 habitants/km².
Dels 364 habitatges en un 29,1% hi vivien nens de menys de 18 anys, en un 57,4% hi vivien parelles casades, en un 9,1% dones solteres, i en un 29,4% no eren unitats familiars. En el 22,5% dels habitatges hi vivien persones soles el 10,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,79.
Per edats la població es repartia de la següent manera: un 21,5% tenia menys de 18 anys, un 7,3% entre 18 i 24, un 26,5% entre 25 i 44, un 28,3% de 45 a 60 i un 16,3% 65 anys o més.
L'edat mediana era de 42 anys. Per cada 100 dones de 18 o més anys hi havia 91,7 homes.
La renda mediana per habitatge era de 26.579 $ i la renda mediana per família de 29.211 $. Els homes tenien una renda mediana de 24.038 $ mentre que les dones 16.447 $. La renda per capita de la població era de 13.224 $. Entorn del 14,9% de les famílies i el 19,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harrington». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 d’agost 2010].
* ↑ «Geographic Comparison Table- Harrington». American Fact Finder. Oficina del Cens dels Estats Units, 12-01-2010.
# Harrington Park

Harrington Park és una població dels Estats Units a l'estat de Nova Jersey. Segons el cens del 2008 tenia 4.869 habitants.

## Demografia

Segons el cens del 2000, Harrington Park tenia 4.740 habitants, 1.563 habitatges, i 1.344 famílies. La densitat de població era de 983,9 habitants/km².
Dels 1.563 habitatges en un 44,4% hi vivien nens de menys de 18 anys, en un 78,4% hi vivien parelles casades, en un 6,1% dones solteres, i en un 14% no eren unitats familiars. En el 12,2% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,03 i el nombre mitjà de persones que vivien en cada família era de 3,31.
Per edats la població es repartia de la següent manera: un 28,6% tenia menys de 18 anys, un 5% entre 18 i 24, un 25,3% entre 25 i 44, un 28,3% de 45 a 60 i un 12,8% 65 anys o més.
L'edat mediana era de 40 anys. Per cada 100 dones de 18 o més anys hi havia 91 homes.
La renda mediana per habitatge era de 100.302 $ i la renda mediana per família de 105.223 $. Els homes tenien una renda mediana de 71.776 $ mentre que les dones 42.833 $. La renda per capita de la població era de 39.017 $. Aproximadament l'1,8% de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harrington Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Harrington Park». American Fact Finder. Oficina del Cens dels Estats Units, 12-01-2010.
# Singhiella brideliae

Singhiella brideliae és una espècie d'hemípters del gènere Singhiella, de la família dels Aleiròdids.
Va ser descrita científicament per primera vegada per Jesudasan & David el 1991.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Siciònia

La Siciònia (grec antic: Σικυώνιον) era el territori de l'antiga ciutat de Sició, situada al golf de Corint.
Era un territori petit, poc més que la vall del riu Asop. Aquest riu s'originava en una vall estreta entre muntanyes, però prop de la mar s'obria i originava una plana que s'anomenava Asòpia (Ἀσωπία), segons Estrabó i Pausànies. Aquesta plana era coneguda per la seva fertilitat, i de preferència conreava l'oliver. Era famosa la Sicyonia bacca, l'oliva de Sició, que Virgili canta a Les Geòrgiques. Les seves aigües oferien una pesca abundant.
El territori estava separat del territori de Corint a l'est pel riu Nèmea, i pel territori de la ciutat de Pel·lene a l'oest pel riu Sitas; al sud limitava amb els territoris de Fliunt i Cleones. En algun moment a partir del segle i va ampliar el seu espai i es va estendre fins a Gonoessa, a l'oest del Sitas, segons descriu Pausànies.
A seixanta estadis al sud de Sició hi havia la ciutat de Titànios, la més important de les ciutats del territori després de la capital. Quaranta estadis més enllà de Titànios hi havia la ciutat de Fliünt, unida per un camí massa estret pel pas dels carruatges i no era la via directa de Sició a Fliünt, que passava resseguint la vall del riu Asop. Entre les dues carreteres, i a una distància de 20 estadis de Sició, hi havia un bosc sagrat amb un temple dedicat a les Eumènides. Dins del territori hi havia també diverses fortaleses que el defensaven.

## Referències

* ↑ Smith, William (ed.). «Sicyon». Dictionary of Greek and Roman Geography (1854). [Consulta: 25 desembre 2020].
# Signe de més o menys

El signe de més o menys (±) està format per un signe de suma col·locat a sobre d'un signe de resta. El signe normalment es pronuncia "més o menys". Té diferents usos, entre els quals en els següents camps:
* En matemàtiques, que generalment indica una selecció d'exactament dos valors possibles, un dels quals és la negació de l'altra, (com per exemple una equació de segon grau) o bé una aproximació, usualment indicant el marge d'error possible al costat.
* En les ciències experimentals, el signe comunament indica l'interval de confiança o error en una mesura, sovint la desviació estàndard o error estàndard. També pot representar un rang inclusiu de valors que una lectura pugui tenir.
* En notació d'escacs, el signe indica un clar avantatge per al jugador de peces blanques; el signe complementari ∓ indica el mateix avantatge per al jugador negre.

## Codificació

* En unicode: 00B1, PLUS-MINUS SIGN
* En ISO 8859-1: 0xB1$_{hex}$
* En Windows mantenint premuda la tecla ALT mentre es tecleja el codi 0177 o bé 241 en el teclat numèric.
* En TeX els 'signe de més o menys' i 'signe de menys o més' es generen amb el codi \pm i \mp, respectivament.

## Referències

* ↑ Brown, George W. «Standard Deviation, Standard Error: Which 'Standard' Should We Use?» (en anglès). American Journal of Diseases of Children, 136, 10, 1982, p. 937–941. DOI: 10.1001/archpedi.1982.03970460067015.
* ↑ Eade. «Chess For Dummies» (en anglès) p. 272. John Wiley & Sons, 2005.
# Harrod

Harrod és una població dels Estats Units a l'estat d'Ohio. Segons el cens del 2000 tenia 491 habitants.

## Demografia

Segons el cens del 2000, Harrod tenia 491 habitants, 173 habitatges, i 135 famílies. La densitat de població era de 861,7 habitants/km².
Dels 173 habitatges en un 44,5% hi vivien nens de menys de 18 anys, en un 64,7% hi vivien parelles casades, en un 8,7% dones solteres, i en un 21,4% no eren unitats familiars. En el 19,7% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,24.
Per edats la població es repartia de la següent manera: un 31,6% tenia menys de 18 anys, un 8,6% entre 18 i 24, un 29,9% entre 25 i 44, un 21% de 45 a 60 i un 9% 65 anys o més.
L'edat mediana era de 32 anys. Per cada 100 dones de 18 o més anys hi havia 96,5 homes.
La renda mediana per habitatge era de 38.333 $ i la renda mediana per família de 43.611 $. Els homes tenien una renda mediana de 31.369 $ mentre que les dones 18.125 $. La renda per capita de la població era de 15.422 $. Aproximadament el 4,8% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Harrod». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Harrod». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Harrisville

«Harrisville» té aquests significats:
* Harrisville (Nova Hampshire).
* Harrisville (Nova York).
* Harrisville (Ohio).
* Harrisville (Pennsilvània).
* Harrisville (Rhode Island).
* Harrisville (Utah).
* Harrisville (Virgínia de l'Oest).
# Helena Salgueiro

Helena Salgueiro Golán (Santiago de Compostel·la, 1995) és una poeta, actriu i intèrpret gallega.

## Trajectòria

Va estudiar Filologia Gallega i Teoria i Crítica de la Literatura. Mentre estava a la universitat, l'any 2013, va fundar la companyia i associació GN TEATRO, en la qual va dirigir i actuar en els espectacles Natureza Viva, Kraft i Cabaret Salomé. L'any 2012 va publicar el seu primer poemari Intermitencia da cidade, amb el qual va guanyar el premi de poesia Avelina Valladares. L'any 2016 va guanyar el II Certamen de poesia Rosalía de Castro de l'Ajuntament de Padrón amb As flores.
L'estiu del 2021 crea la companyia de teatre ABAR, amb la qual estrena l'obra ferro, federici en la qual desenvolupa les tesis de Silvia Federici a través de l'art. Come and Go es va estrenar el 2022, una versió del text homònim de Samuel Beckett.

## Referències

* 1 2 Curros, Iria «Helena Salgueiro. A fronteira que se borra entre a escrita e o movemento mércores». Vinte - Fundazion Praza, 18-08-2021 [Consulta: 23 setembre 2022].
* ↑ «Helena Salgueiro faise co premio de poesía Avelina Valladares O González Garcés da Deputación da Coruña foi para Ramón Neto». Cultura Galega, 19-07-2012 [Consulta: 23 setembre 2022].
* ↑ García Iglesias, Montse «Helena Salgueiro, de 16 anos, gaña o premio literario Avelina Valladares». La Voz de Galicia, 19-07-2012 [Consulta: 23 setembre 2022].
* ↑ «'As flores', de Helena Salgueiro, gaña o II Premio de poesía Rosalía de Castro do Concello de Padrón». Axenda Cultural AELG. Asociación de Escritoras e Escritores en Lingua Galega, 23-05-2016 [Consulta: 23 setembre 2022].
* ↑ «Helena Salgueiro gana el premio Rosalía de poesía con As flores». El Correo Gallego, 13-05-2016 [Consulta: 23 setembre 2022].
* ↑ «Helena Salgueiro, autora de ‘ferro, federici’: “As mulleres somos a máquina produtiva máis necesaria do capitalismo”». Nós Televisión [Consulta: 23 setembre 2022].
# Heteroconger polyzona

Heteroconger polyzona és una espècie de peix pertanyent a la família dels còngrids.

## Descripció

* Pot arribar a fer 34,7 cm de llargària màxima.
* Fa al voltant de 15 mm de diàmetre.

## Hàbitat

És un peix marí, demersal i de clima tropical que viu entre 1 i 6 m de fondària.

## Distribució geogràfica

Es troba a les illes Filipines, Indonèsia i Papua Nova Guinea.

## Observacions

És inofensiu per als humans.

## Referències

* ↑ The Taxonomicon (anglès)
* 1 2 3 4 «Heteroconger polyzona» (en anglès). FishBase. Froese, Rainer; Pauly, Daniel (editors).
* ↑ Castle, P.H.J. i J.E. Randall, 1999. Revision of Indo-Pacific garden eels (Congridae: Heterocongrinae), with descriptions of five new species. Indo-Pacific Fishes (30):52 p.
* ↑ Kuiter, R.H. i T. Tonozuka, 2001. Pictorial guide to Indonesian reef fishes. Part 1. Eels- Snappers, Muraenidae - Lutjanidae. Zoonetics, Austràlia. 302 p.
* ↑ Werner, T.B i G.R. Allen, 1998. Reef fishes of Milne Bay Province, Papua New Guinea. A T. Werner i G. Allen (eds). A rapid biodiversity assessment of the coral reefs of Milne Bay Province, Papua New Guinea. RAP Working Papers 11, Conservation International, Washington DC.
* ↑ Allen, G.R. i M. Adrim, 2003. Coral reef fishes of Indonesia. Zool. Stud. 42(1):1-72.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# South Hempstead

South Hempstead és una concentració de població designada pel cens dels Estats Units a l'estat de Nova York. Segons el cens del 2000 tenia 3.188 habitants.

## Demografia

Segons el cens del 2000, South Hempstead tenia 3.188 habitants, 1.044 habitatges, i 842 famílies. La densitat de població era de 2.086,3 habitants per km².
Dels 1.044 habitatges en un 39,9% hi vivien nens de menys de 18 anys, en un 65,8% hi vivien parelles casades, en un 11,6% dones solteres, i en un 19,3% no eren unitats familiars. En el 15,5% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,05 i el nombre mitjà de persones que vivien en cada família era de 3,4.
Per edats la població es repartia de la següent manera: un 27,1% tenia menys de 18 anys, un 6,5% entre 18 i 24, un 29,1% entre 25 i 44, un 24,1% de 45 a 60 i un 13,2% 65 anys o més.
L'edat mediana era de 38 anys. Per cada 100 dones de 18 o més anys hi havia 90,3 homes.
La renda mediana per habitatge era de 78.130 $ i la renda mediana per família de 85.259 $. Els homes tenien una renda mediana de 60.057 $ mentre que les dones 40.599 $. La renda per capita de la població era de 32.534 $. Entorn de l'1,8% de les famílies i el 2,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Hempstead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
* ↑ «Geographic Comparison Table- South Hempstead». American Fact Finder. Oficina del Cens dels Estats Units, 12-01-2010.
# Silvia Mas Depares

Silvia Mas Depares (Barcelona, 1996) és una esportista catalana que competeix en vela en la classe 470. Va ser campiona mundial l'any 2021 juntament amb Patricia Cantero.
Va guanyar dues medalles en el Campionat Mundial de 470, or el 2021 i plata el 2018.

## Trajectòria

Va començar a competir en vela lleugera a la classe Optimist, en la qual va guanyar el Campionat d'Espanya absolut en 2011, convertint-se en la quarta dona a aconseguir-ho. Curiosament, la seva mare, Silvia Ofereixis, havia estat la segona en obtenir-ho. Després, va passar a competir a la classe 420 amb Marta Davila Mateu de tripulant, i el 2014 va aconseguir la medalla d'or en el Campionat Mundial de Vela Juvenil disputat en Tavira.
A continuació, va canviar a la classe 470 i en 2016 va guanyar el Campionat Mundial juvenil (amb Paula Barceló) disputat durant la Setmana de Kiel, i la medalla de bronze en el Campionat Europeu juvenil. El 2017 va revalidar el títol juvenil, també amb Paula Barceló, en Enoshima.

## Palmarès internacional

Campionat mundial de 470
Año
Lugar
Medalla
Clase
2018
Aarhus ( Dinamarca)
2
470
2021
Vilamoura ( Portugal)
1
470 :

## Referències

* 1 2 «Silvia Mas y Patricia Cantero, regatistas de plata» Arxivat 2019-12-06 a Wayback Machine.. As, 16 de agosto de 2019.
* ↑ «Silvia Mas y Patricia Cantero, campeonas antes de Tokio». As, 13 de marzo de 2021.
* ↑ «Silvia Mas campeona de España de Optimist». masmar.net, 26 de junio de 2011.
* ↑ «Silvia Mas y Paula Barceló campeonas del mundo Junior». ABC, 26 de junio de 2016.
* ↑ «Mas y Barceló, bronce en el Europeo». ABC, 6 de agosto de 2016.
* ↑ «Silvia Mas y Paula Barceló, campeonas del Mundo de 470 Juvenil». ABC, 2 de septiembre de 2017.
# Solella de la Frau de la Riera

La Solella de la Frau de la Riera, és una solana del terme municipal de Granera, a la comarca del Moianès.
És a la part central-oriental del terme, a migdia de la masia de Puigdomènec, en el vessant meridional de la Serra de Puigdomènec, a la dreta del torrent de Salvatges. La travessa el Camí de Salvatges.
# Henri Baillot

Henri Baillot (13 de desembre de 1924 - 9 de novembre de 2000) fou un futbolista francès de la dècada de 1950.
Fou 8 cops internacional amb la selecció francesa i marcà 4 gols.
Pel que fa a clubs, defensà els colors de FC Metz, Girondins de Bordeaux, RC Strasbourg i Stade Rennais.

## Referències

* ↑ Perfil a fff.fr
* ↑ Perfil a eu-football.info
* ↑ Henri Baillot a National-Football-Teams.com (anglès)
* ↑ Perfil a pari-et-gagne.com
# Henri Bard

Henri Bard (Lió, 29 d'abril de 1892 - París, 26 de gener de 1951) va ser un futbolista francès de les dècades de 1910 i 1920.
De jove va viure a Suïssa, on començà a jugar al futbol al Servette Genève. Des de 1911 jugà al Racing Club de France. Dos anys més tard debutà amb la selecció francesa, amb la que disputà 18 partits i participà en els Jocs Olímpics de 1920 i 1924. El 1918 ingressà al Cercle Athlétique, club amb el que guanyà la Copa de 1920, a la final davant Le Havre AC. De 1922 a 1925 tornà al Racing Club.

## Referències

* ↑ Archives municipales numérisées de l'état civil de Lyon, acte de naissance 2/1892/1098, date et lieu du décès mentionnés en marge de l'acte (consultat 25 gener 2013)
* ↑ «Perfil a sports-reference». Arxivat de l'original el 2012-12-15. [Consulta: 30 gener 2018].
* ↑ Profile a FFF
* ↑ Henri Bard a National-Football-Teams.com (anglès)
* ↑ Perfil a footballdatabase.eu
# South Bound Brook

South Bound Brook és una població dels Estats Units a l'estat de Nova Jersey. Segons el cens del 2008 tenia 5.110 habitants.

## Demografia

Segons el cens del 2000, South Bound Brook tenia 4.492 habitants, 1.632 habitatges, i 1.103 famílies. La densitat de població era de 2.223,6 habitants/km².
Dels 1.632 habitatges en un 31,3% hi vivien nens de menys de 18 anys, en un 51% hi vivien parelles casades, en un 10,8% dones solteres, i en un 32,4% no eren unitats familiars. En el 25,1% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,31.
Per edats la població es repartia de la següent manera: un 23,5% tenia menys de 18 anys, un 8,8% entre 18 i 24, un 36,2% entre 25 i 44, un 21,1% de 45 a 60 i un 10,5% 65 anys o més.
L'edat mediana era de 35 anys. Per cada 100 dones de 18 o més anys hi havia 100,4 homes.
La renda mediana per habitatge era de 48.984 $ i la renda mediana per família de 58.214 $. Els homes tenien una renda mediana de 36.955 $ mentre que les dones 30.082 $. La renda per capita de la població era de 21.131 $. Aproximadament el 3,6% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Bound Brook». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- South Bound Brook». American Fact Finder. Oficina del Cens dels Estats Units, 12-01-2010.